אריאל בראלי

הרב אריאל בראלי (נולד בשנת 1970) הוא רב היישוב בית אל וראש מכון "משפט לעם". מכהן גם כאב"ד בבית הדין לממונות של מועצה אזורית מטה בנימין.

ביוגרפיה
הרב אריאל בראלי הוא בנם הבכור של צילה והרב מרדכי אליהו בראלי. אביו היה רב ומחנך בישיבת חורב ובישיבה לצעירים בירושלים, וכמו כן שימש כראש כולל הלכה באילת ודיין בבית הדין לגיור. אמו, בתם של הרב משה צבי נריה והרבנית רחל נריה, עסקה בחינוך וכיום עוסקת בכתיבה ובעריכה.

בצעירותו התגורר עם משפחתו ברובע היהודי בירושלים ולאחר מכן בפסגות. למד בישיבת ירושלים לצעירים, ולאחר מכן בישיבת מרכז הרב.

סיים הסמכה לדיינות בכולל "יד ברודמן" של הרב משה חיים דימנטמן ברחובות ובשנת 1999 הצטרף לגרעין התורני בשדרות. במשך שנים כיהן כר"מ בישיבת שדרות. כמו כן ייסד מטעם הישיבה את בית הדין לממונות בשדרות, ועמד בראשו. כיהן כרב בית הכנסת "דורש טוב" בעיר.

בשנת 2015 המליץ עליו הרב דב ליאור כמחליפו בתפקיד רב היישוב קריית ארבע.

בשנת 2019 התמנה לרבו של היישוב בית אל, כמחליפם של הרב שלמה אבינר והרב זלמן ברוך מלמד שהגיעו לגיל פרישה. במסגרת תפקידו זה מכהן גם כאב בית הדין לממונות של המועצה האזורית מטה בנימין.

בשנת 2024 התמנה לדיין בבית הדין המיוחד לטיפול בפגיעות מיניות בנשיאות הרב שמואל אליהו, ובשנת 2025 ראה אור ספרו "גבולך שלום" שעניינו בירור סוגיות של מוגנות פגיעות מיניות ברהילה לעומת איסור לשון הרע. בספר זה עוסק הרב בראלי בחובה שיש לציבור להגן על הנפגעים מידי פוגעים מינית.
ממוזער|מעמד הכתרת הרב אריאל בראלי לרבנות היישוב בית אל. אלול ה'תשע"ט

עמדותיו

הרב בראלי מתנגד להפרדת הדת מהמדינה ומצדד במדינת הלכה. אך עם כל זאת צידד הרב בראלי במעמד המשפט הפלילי במדינת ישראל כדבר המחייב הלכתית. כמו כן, ביסס מבחינה הלכתית את המאבק בפגיעה מינית. לרב בראלי עמדה נחרצת ביחס לפגיעה מינית כמו שניתן לראות בהסכמתו של הרב שמואל אליהו לספרו של הרב בראלי "גבולך שלום": "זכיתי לשבת בבית הדין המיוחד כשהרב אריאל בראלי כיהן בו כאב בית דין, וקיים בו פעמים רבות והצילו גזול מיד עשוק וכו, ולוואי ירבו כמותו בישראל. ראיתי איך הוא מגן בתוקף על בנות ישראל מפני המתעללים בהם בשם התורה הקדושה".

פעיל בקידום גישור כפתרון מועדף לפתירת סכסוכים ובמסגרת כך הרב בראלי לקח חלק בהקמת מרכז גישור עירוני בשדרות בשנת 2018.

תקף את מי שכתבו כי רק לכתחילה ראוי להעדיף פניה לדין תורה, ולדעתו אין כלל היתר לפנייה לבתי משפט אזרחיים בישראל, אלא בהיעדר ברירה, כמו במקרה שהנתבע אינו משתף פעולה ומסרב להגיע לדין תורה.

הרב בראלי בעד שמירה על ערכי המשפחה ומבנה המשפחה וסבור כי על החברה הדתית לא לשתף פעולה עם נישואי להט"ב.

חיים אישיים
נשוי לאסתר בתו של הרב משה גנץ, מראשי ישיבת שעלבים לשעבר, אחייניתו של הרב חיים גנץ.

בתו, הלל, נבחרה בשנת 2016 להדליק משואה ביום העצמאות.

אחיו הם: הרב עמיטל בראלי - סמנכ"ל מכון התורה והארץ ומייסד ומנכ"ל ארגון חותם, הרב מאיר בראלי - רב היישוב עשהאל, וגיסו הוא ד"ר אסף מלאך.

ספריו
 משפט החושן בימינו, 4 כרכים, תשע"ט–תשפ"ה – עוסק בסוגיות עכשוויות בדיני ממונות על סדר חושן משפט. הספר כתוב בצורה של סוגיות הסוקרות את המקורות הבסיסיים בדברי הגמרא והראשונים, וכן את הדעות השונות של פוסקי זמנינו, כולל דוגמאות מפסקי דין. כרכים א-ב עוסקים בהלכות דיינים. הכרך השלישי עוסק בהלכות הלוואה ובהלכות עדות.
  – ספר מנגיש את דיני הממונות על פי ההלכה. ביוני 2020 תורגם הספר לאנגלית.
 גבולך שלום, תשפ"ה, באתר 'ספריית אסיף'

קישורים חיצוניים
 .
 .


 הספר "גבולך שלום" באתר מכון משפט לעם
 שיעורי רב העיר בית אל, בערוץ היוטיוב של ישיבת אפיקי דעת
 כל הכתבות על הרב אריאל בראלי, באתר ערוץ 7

הערות שוליים

קטגוריה:בית אל: רבנים
קטגוריה:רבני יישובים
קטגוריה:משפחת מנקין-נריה
קטגוריה:משפחת גנץ
קטגוריה:בוגרי ישיבת ירושלים לצעירים
קטגוריה:בוגרי ישיבת מרכז הרב
קטגוריה:תלמידי הרב אברהם אלקנה שפירא
קטגוריה:דייני רשת ארץ חמדה גזית
קטגוריה:שדרות: רבנים
קטגוריה:רבני מועצות מקומיות
קטגוריה:ישראלים שנולדו ב-1970